section_heading: Filmska karijera
paragraph_text: U filmovima Der Bettelstudent (1936.), Gasparone (1937.), i Hallo Janine! (1939.) činila je s popularnim nizozemskim glumcem i tenorom Johannesom Heestersom savršen par njemačkog revijskog filma. Ti filmovi snimani su po uzoru na crno-bijele i Technicolor mjuzikle producirane u američkim filmskim studijima Metro-Goldwyn-Mayeru i 20th Century Foxu u 1930-ima i 1940-ima. Njezin konačni proboj stigao je s filmom Kora Terry (1940.). U kojemu je igrala dvostruku ulogu utjelovivši istovremeno dvije karakterno potpuno različite sestre blizanke, dobru Maru i zlu Koru Terry.